ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
21 ก.ย. 2558

สรุปตลาดภาคเช้า  
ตลาดภาคเช้าปิดปรับตัวลดลง ในทิศทางเดียวกันกับตลาดรอบบ้าน กอปรกับในวันนี้มีแรงขายกดดันจากกลุ่มธนาคารพาณิชย์ ในประเด็นการตั้งสำรองเพิ่มเติมหลังจาก SSI ประกาศหยุดดำเนินงานโรงงานในอังกฤษ ส่งผลให้ปิดตลาดภาคเช้าดัชนีเปลี่ยนแปลง -2.05 จุด มาที่ระดับ 1388.27 จุด ด้วยมูลค่าการซื้อขายที่ระดับ 1.35 หมื่นล้านบาท
แนวโน้ม ภาคบ่าย
ประเมินดัชนีมีแนวโน้มปรับตัวลดลงต่อ จากเศรษฐกิจไทยที่อ่อนแอหลังดัชนีความเชื่อมั่นของภาคอุตสาหกรรมยังไม่ฟื้นตัว ประกอบกับแรงกดดันจากเม็ดเงินของนักลงทุนต่างชาติที่คาดว่ายังคงไหลออก หลังค่าเงินบาทเริ่มกลับมาอ่อนค่าในช่วงเช้า มองแนวรับที่ระดับ 1,372 จุด แนะนำเก็งกำไรหุ้นในกลุ่มพลังงานทดแทนจากความคืบหน้าของ Solar Farm หน่วยงานราชการและสหกรณ์การเกษตร
วิเคราะห์ทางเทคนิค
HFT ราคาปิด 4.92 บาท
แนวรับ 4.88 บาท           แนวต้าน 5.10, 5.40 บาท
แนว cut loss หากใกล้จะหลุด 4.82 บาท
กราฟ HFT พยายามสร้างฐานบริษัท 4.84 บาทมาตลอด 2 สัปดาห์ การพยายามประคองตัวในที่แคบนี้ทำให้ Stoch ลงติดแนว Oversold เป็นครั้งที่ 3 ซึ่งจะมีการดีดตัวแรงทุกครั้งที่ลงมาใกล้ Stoch 0% อย่างนี้ เราจึงคาดว่าจะมีการ rebound ในไม่ช้าแนะนำซื้อเก็งกำไร
 
เด็กแนว
TPOLY นอกเหนือจากเรื่องที่เคยบอกว่าทีโพลีมีราคาที่ต่ำกว่าพื้นฐานที่ควรจะเป็น อันเนื่องจากการถือหุ้น TPCH ที่ให้ value เกิน 4 บาทแล้วนั้น ปัจจัยใหม่ที่น่าติดตามคือ รฟท. ลงพื้นที่สามจังหวัดภาคใต้ตอนกลางเพื่อตรวจสอบดูความเหมาะสมและเป็นไปได้ในการดำเนินการด้านรถไฟทางคู่ ซึ่งมีความเป็นไปได้ว่าจะเป็นสายสำคัญที่ต้องเร่งมือสร้าง เพื่อให้สอดคล้องกับการพัฒนาประเทศส่งเสริมการท่องเที่ยว  การขนส่งให้คล่องตัว ซึ่งพื้นที่ทางใต้นั้นงานส่วนใหญ่ก็เสร็จ TPOLY ซะเป็นส่วนใหญ่เพราะเป็นคนในพื้นที่ แม้บริษัทจะไม่ได้รับการประมูลโดยตรง แต่การรับงานต่อจากผู้ชนะประมูลก็มีความเป็นไปได้สูงเช่นกัน  ถือว่าเรื่องนี้จะเป็นงานก้อนโตของบริษัท
ด้านกราฟราคาหุ้นสังเกตให้ดี่ว่าอยูในระดับต่ำมากๆ  ผลประกอบการบริษัทที่ขาดทุนต่อเนื่องในครึ่งปีแรกกดดันราคาให้อ่อนตัวลงและสะท้อนไปแล้ว จากนี้ไปมีแต่จะดีขึ้นเพราะ backlog เฉพาะในมือเฉียดหมื่นล้านนี้ทำให้ครึ่งหลังยาวไปถึงปี 59 มีรายได้ก้อนโตชัดเจน จึงไม่ต้องห่วงว่าบริษัทจะมีปัญหา โดยเฉพาะงานก่อสร้างระบบขนส่งนั้นเป็นประเด็นใหญ่มากสำหรับรัฐบาลชุดนี้ กราฟเกิด Double bottom มีสัญญาณซื้อแบบ W-shape แนวต้านแรก 4.30 บาท อยากให้สะสมใจเย็น